kardosdrur/scandi-wiki huggingface dataset:
Theis Ørntoft

Theis Ørntoft (født 5. februar 1984 i Aarhus) er en dansk forfatter.

Baggrund 
Ørntoft voksede op i Alling udenfor Silkeborg. Hans far er læge, og hans mor er billedkunstner. Som 17-årig flyttede Ørntoft til Aarhus og som 20-årig videre til København, hvor han studerede Litteraturvidenskab på Københavns Universitet. Efterfølgende gik han på Forfatterskolen fra 2007 til 2009.

Karriere 
Han debuterede på bogform i 2009 med digtsamlingen Yeahsuiten, der i 2010 indbragte ham Bodil og Jørgen Munch-Christensens Kulturlegat, Danmarks største debutantpris, og også var indstillet til Montanas Litteraturpris. I 2014 udkom hans anden digtsamling Digte 2014, der for alvor slog hans navn fast som en af de store stemmer inden for nyere dansk lyrik, og for hvilken han modtog både Michael Strunge-Prisen og Det Danske Akademis Debutantpris. Den var i øvrigt nomineret til Politikens Litteraturpris og Læsernes Bogpris og indstillet til den prestigefulde amerikanske Pushcart Prize. I 2018 romandebuterede han med romanen Solar. Romanen blev nomineret til Politikens Litteraturpris, Montanas Litteraturpris og Læsernes Bogpris.

Han er blevet interviewet og anmeldt adskillige gange i etablerede dagblade. I 2019 blev han optaget i Kraks Blå Bog.

Priser 
 Bodil og Jørgen Munch-Christensens Kulturlegat (2009)
 Michael Strunge-Prisen (2014)
 Klaus Rifbjergs debutantpris for lyrik (2016)

Forfatterskab

Bøger 

Ørntoft, Theis (2023). Jordisk. København: Gyldendal. ISBN 978-87-02-31544-8.

Udvalgte bidrag

Referencer

Litteratur

Eksterne henvisninger 
 Theis Ørntoft på Forfatterweb.dk
 

Personer fra Skanderborg Kommune
Dansksprogede forfattere fra Danmark
Digtere fra Danmark
Romanforfattere fra Danmark
Personer i Kraks Blå Bog
U/19 Ligaen 2013-14

U/19 Ligaen 2013-14 var den 11. sæson af den danske U/19 Ligaen siden oprettelsen i 2004. Den styres af DBU, og den blev indledt den 10. august 2013 og afsluttet den 14. juni 2014.

Stilling

Statistik

Topscorere

Referencer 

Fodboldsæson 2013-14
2013-14
Folketingsmedlemmer valgt i 1960

Ved folketingsvalget den 15. november 1960 blev følgende folketingsmedlemmer valgt til folketinget fra partierne:

De valgte medlemmer

Parti- og personskift i perioden 1960-64

Personskift

Kilder 
http://www.dst.dk/Site/Dst/Udgivelser/GetPubFile.aspx?id=20211&sid=valg1960 

http://www.dst.dk/Site/Dst/Udgivelser/GetPubFile.aspx?id=20210&sid=valg1964 

medlemmer
1960
Oliver Klitten

Oliver Klitten (født 1. maj 2000) er en dansk fodboldspiller, der spiller for FC Helsingør, hvortil han er på leje fra AaB.

Personlige liv
Oliver har en tvillingebror, Lukas Klitten, som også er fodboldspiller.

Klubkarriere

AaB 
Klitten var første gang en del af klubbens førsteholdstrup den 29. april 2018, hvor han sad på bænken hele kampen mod FC Midtjylland. I januar 2019 var han med førsteholdstruppen på træningslejr i Tyrkiet. Han fik sin debut i Superligaen den 29. april 2019, da han blev skiftet ind i det 90. minut som erstatning for Magnus Christensen i en 1-1-kamp mod Hobro IK. I 2018-19-udgaven af U/19 Ligaen scorede han 12 mål, hvormed han blev delt nummer fem på topscorerlisten.

Sammen med sin tvilingebror Lukas Klitten og tre andre spillere blev han forfremmet til at være en permanent del af AaB's førsteholdstrup i sommeren 2019.

Han skrev den 30. september 2020 under på en kontraktforlængelse med AaB, således parterne havde papir på hinanden frem til 30. juni 2023. I samme ombæring blev han udlejet til den norske klub Haugesund frem til 31. december 2021. Klitten fik ifølge sig selv en god start i den norske klub, og det blev belønnet med den første plads i startopstillingen den 7. november 2020, som Haugesund vandt 2-1 over SK Brann, men hvor Klitten blev skiftet ud i pausen. Det blev efterfølgende kun til to sene indhop (henholdsvis 22 minutter mod Molde FK og 10 minutter mod Bodø-Glimt. Efter spilletid i fem kampe i efteråret 2020 blev det i medierne overvejet, hvorvidt Klitten skulle vende tilbage til AaB, som i alle transfervinduer kunne vælge at kalde ham hjem. Den 31. december 2020 blev lejeopholdet afbrudt, og han vente tilbage til AaB.

Referencer

Eksterne henvisninger 
 

Fodboldspillere fra Danmark
Fodboldspillere fra Skalborg SK
Fodboldspillere fra Aalborg Freja
Fodboldspillere fra AaB
Fodboldspillere fra FK Haugesund
Tvillinger fra Danmark
Rasmus Johansson

Rasmus Johansson (født 4. april 1995) er en futsal-spiller, der også spiller almindelig fodbold. 5. september 2018 fik han sin debut for Danmarks fodboldlandshold, da det normale landshold ikke spillede på grund af uenigheder mellem Spillerforeningen og DBU.

Han er også en freestyle fodboldspiller på YouTube.

Landskampe

Privat 
Han er storebror til den professionelle fodboldspiller Jakob Johansson.

Referencer

Eksterne henvisninger 

Fodboldlandsholdsspillere fra Danmark
Futsallandsholdsspillere fra Danmark
Fodboldspillere fra Hvidovre IF
Fodboldspillere fra Hellerup IK
Hestesport under sommer-OL 2020 - dressur hold

Holdkonkurrencen i dressur under sommer-OL 2020 finder sted 24. juli – 27. juli 2021 og bliver afviklet i Equestrian Park, der ligger i Heritage zonen.

Medaljefordeling

Format
Holdkonkurrencen består af tre ryttere og der vil deltage 15 hold. Alle ryttere konkurrerer i Grand Prix, der er den første runde af både den individuelle konkurrence og holdkonkurrencen. De bedste seks hold går herefter videre til Grand Prix Special. Efter Grand Prix Special bliver der udregnet en kombineret score for både Grand Prix og Grand Prix Special, hvorefter medaljerne i holdkonkurrencen kan fordeles.

Kvalifikation
Hver NOC kan kvalificere ét hold.

Tidsplan 
Nedenstående tabel viser tidsplanen for afvikling af konkurrencen:

Resultater

Kvalifikation (Grand Prix)

Eksterne henvisninger 
 https://tokyo2020.org/en/games/sport/olympic/equestrian/
 https://inside.fei.org/fei/games/olympic/tokyo-2020

Referencer 

dressur hold
Vores vilde vej

Vores vilde vej er en dansk serie af tv-programmer hvor Vicky Knudsen, Anders Kofoed og Sebastian Klein finder vilde dyr i danske villahaver.

Det sidste af fire afsnit blev optaget og produceret af Nordisk Film i september 2018. Fra starten var det planen at programmet skulle have premiere på TV 2 i maj 2019, men dette blev senere rykket til 12. august 2019. Programmerne er optaget i Brabrand, Værløse, Frederiksberg og Haastrup.

Afsnit 
I hvert afsnit besøger de tre værter hver deres have på den samme villavej. Ved blandt andet hjælp fra vildtkamera forsøger de at dokumenterer hvor mange vilde dyr der findes i haverne.

Se også 
 1 døgn, 2 hold, 3 dyr

Referencer

Eksterne henvisninger 
 Vores vilde vej hos TV 2

Tv-programmer fra TV 2 Danmark
Etableret i 2019
Danmarks natur
Djaffar Shalchi

Djaffar Shalchi (født 22. april 1961 i Teheran, Iran) er en dansk-iransk ejendomsudvikler og filantropisk mangemillionær, der agiterer for, at de rige skal bidrage mere til samfundet ved at blive højere beskattet.

I 2016 stiftede Shalchi sammen med sin kone velgørenhedsorganisationen Human Act.

Baggrund og karriere
Djaffar Shalchi er født den 22. april 1961 i Iran og kom i 1970 som otteårig sammen med fire søskende til Danmark. Forældrene blev skilt, og han røg med sine søskende på børnehjem, som han har gode minder fra.

Schalchi blev i 1988 uddannet som bygningsingeniør fra Danmarks Tekniske Universitet. Djaffar Shalchi var fra 1988 til 1999 ansat i Monberg & Thorsen, der i dag er kendt som MT Højgaard. Siden 1999 har han været selvstændig iværksætter og skabt sin formue igennem ejendomsudvikling og handel.

Filantropi
I 2016 stiftede Djaffar Shalchi og hans kone Ané Maro velgørenhedsfonden Human Act. og donerede ved stiftelsen 200 millioner kroner. Fondens pris Human Act Award på 100.000 dollar uddeltes første gang i 2020 og blev tildelt klimaaktivisten Greta Thunberg.

Højere beskatning af rige
Shalchi har gjort sig bemærket som fortaler for yderligere beskatning af samfundets rigeste og har blandt andet allieret sig med den amerikanske økonom Jeffrey Sachs for at implementere inititativet Move Humanity. Initiativet går ud på at finansiere de af FN fastsatte 17 verdensmål ved at beskatte verdens rigeste med 1% af deres formue.

I 2020 under World Economic Forum i Davos var Djaffar Shalchi medunderskriver på et fællesbrev sammen med 120 andre millionærer, der advokerede for en international skattereform, der øger beskatningen af rige, og beskrev riges skatteunddragelse som et problem, der nu har taget "epidemisk omfang" og leder til "ekstrem destabiliserende ulighed". 

I 2019 modtog Djaffar Shalchi Fællesskabsprisen af 3F Kastrup.

Referencer

Eksterne henvisninger 
 Human Act Foundation 
 HumanAct AnnualReport 2021. humanact.org Hentet 23. juli 2022.

Velgørenhed
Filantroper fra Danmark
Erhvervsfolk fra Danmark
Iværksættere fra Danmark
Ingeniører fra Danmark
Entreprenører fra Danmark
Personer fra København
Danskere i 1900-tallet
Danskere i 2000-tallet
Digtsamling

En digtsamling, også kaldet digtcyklus eller digtkreds, er en sammenstilling af digte, som regel skrevet af samme forfatter, til udgivelse i et enkelt bind – oftest en bog eller et hæfte, men undertiden også som løsblade eller en digital udgivelse. En samling kan omfatte et vilkårligt antal digte, der spænder fra nogle få (for eksempel de fire lange digte i T. S. Eliots Fire kvartetter) til flere hundrede digte (som det ofte ses i haikusamlinger). Typisk er digtene i en digtsamling forbundne gennem stil eller tematisk materiale. De fleste digtere udgiver flere bøger med digte i løbet af deres liv, mens andre udgiver en (for eksempel Walt Whitmans livslange udvidelse af Leaves of Grass).

Forestillingen om en "samling" adskiller sig i sin definition fra eksemplarer af en digters "samlede digte", "udvalgte digte" eller en digtantologi. Typisk er et bind med titlen Samlede digte indsamlet af en digter eller redaktør ud fra en digters opus, der ofte kan være både udgivet og tidligere upubliceret, og er enten begrænset til en bestemt årrække af digterens karriere eller omfatter hele digterens levned, der således repræsenterer en mere komplet eller endelig udgave af hans eller hendes livsværk. Til sammenligning indeholder et bind med titlen Udvalgte digte ofte et lille, men ikke endeligt udvalg af digte, der er indsamlet fra en række af digterens udgivelser. En digtantologi adskiller sig begrebsmæssigt, fordi den samler værker af flere digtere udvalgt af antologiens redaktør og ofte karakteriserer et idegrundlag eller et formsprog, der er kendetegnende for en eller en gruppe forfattere i/eller en bestemt periode.

Se også 

 Digtsamlinger i Danmark

Referencer
Anders Kofoed

Anders Kofoed (født 30. august ? på Bornholm) er en dansk biolog, zoolog og naturvejleder. 

Siden august 2013 har han været fast dyreekspert på tv-programmet GO' Morgen Danmark, ligesom han har været ansat hos København Zoo, og var én af drivkrafterne bag etableringen af Den Blå Planet.

Historie 
Kofoed blev uddannet biolog med speciale i evolutionær økologi fra Københavns Universitet i 2007. 

I september 2018 afsluttede han sammen med Sebastian Klein og Vicky Knudsen optagelserne til det sidste af fire afsnit af serien Vores vilde vej, som fik premiere 12. august 2019 på TV 2.

Bibliografi 
 Superkryb - med ægte superkræfter (2016)
 100 myter om dyr (2017)
 Anders Kofoeds store bog om naturen (2019)
 Meningen med livet - fra fødsel til død og lidt efter (2021)

Referencer

Eksterne henvisninger 
 Anders Kofoeds websted
 Anders Kofoeds profil hos LinkedIn

Personer fra Bornholm
Biologer fra Danmark
Faglitterære forfattere fra Danmark
Utskarpen (fjord)

Utskarpen er en sidefjord til Ranfjorden i Rana kommune i Nordland fylke i Norge. Den går 4,5 kilometer mod nordøst til bygden Utskarpen. Fjorden har indløb mellem Børrestøllia i vest og Kvitneset i øst. På vestsiden af fjorden ligger Buvika, Åenget og Dalosen, og på østsiden ligger Brattland og Storstranda.
Forholdsordet «ut-» karakteriserer denne fjord som «den ydre» (den nordlige) fjord, nord for Ranfjorden. Rygh mente at «den indre» (sydlige) «fjord» trolig er Skarpsundet med Skarpneset, eftersom der ikke findes andre kendte fjord-navne med stammen «skarp-».

Kilder og henvisninger 

Fjorde i Nordland
Rana
Cyklon Maschinenfabrik GmbH

Cyklon Maschinenfabrik GmbH (eller blot Cyklon) var en fabrikant af motorcykler og biler beliggende i Berlin, Tyskland. Fra 1919 hørte Cyklon-fabriken under Jakob Schapiro.

De af arkitekten Karl Bernhard tegnede fabriksbygninger blev i 1990'erne fredet, men blev revet ned i 2006, for at give plads til et beboelseskvarter.

Historie

Motorcykler (1900–1905) 
Firmaets grundlægger Paul Schauer begyndte som en af de første i Tyskland at seriefremstille motorcykler. Dertil anvendte han motorer fra Gebrüder Werner, Fabrique de Moteurs et de Machines ZL(Zedel) og De Dion-Bouton.

Den første model var en forhjulstrukket motorcykel med luftkølet motor på 300 cm³ og 1,5 HK, som via en kilerem trak forhjulet.

En udgave fra 1902 til hæren blev ikke til noget, da håndteringen var for kompliceret.

Motorcykelproduktionen stoppede i 1905.

Biler (1902–1923, 1927–1931) 

1902 sendte firmaet et trehjulet køretøj (et forhjul, 2 baghjul på en fast aksel) med en en-cylindret motor monteret over forhjulet, og med navnet Cyklonette, på gaden. Motoren var på 450 cm³ og ydede 3,5 HK (2,6 kW). Uden gear trak den forhjulet via en rem, senere erstattedes denne med en kæde.

En lang styrestang med gasgreb og tændingsindstilling brugtes til styring af køretøjet.

To år senere kom der også en version med to cylindre (750–1290 cm³, 10 HK (7,4 kW)).
På den af i-jern svejste ramme kunne fås forskellige opbygninger med to eller fire sæder, to eller fire døre. Først og fremmest lavedes varekøretøjer.

1914 ophørte fabrikationen af den en-cylindrede udgave af Cyklonette. 1923 ophørte også den to-cylindrede udgave. I stedet fabrikerede man chassiser til Schebera-karosserifabriken.

Fra 1927 byggedes igen personbiler af egen konstruktion. Firmaets 9/40 PS model havde samme karosseri fra Ambi-Budd som Adler Standard 6, og var den billigste sekscylindrede bil i Tyskland.

Fabrikken blev overtaget af Dixi-fabriken. Efter BMW's overtagelse af dette mærke måtte produktionen af bilen indstilles pga manglende salgsmuligheder i 1929.

Samme år kom en ny sekscylindret model med 1800  cm³ motor, hvoraf der de næste to år kun blev fremstillet ganske få eksemplarer. 1931 opløstes firmaet.

Literatur 
 Erwin Tragatsch: Alle Motorräder – 1894 bis heute. 5. Auflage, Motorbuch Verlag, Stuttgart 1982.
 Halwart Schrader: Deutsche Autos 1885–1920. 1. Auflage, Band 1, Motorbuch Verlag, Stuttgart 2002, .
 Werner Oswald : Deutsche Autos. Band 2: 1920–1945. 2. Neuauflage, Motorbuch Verlag, Stuttgart 2005, .
 Christian Burchard: Cyklonette - Kleinmobil mit Traum zur Staatskarosse. In: Archiv-Info. Deutsches Museum. 10. Jg. 2009, Heft Nr. 1, S. 12–13.
 Detlef Krenz: Frei im Wind. Mit der Cyklonette ins Autozeitalter. In: Friedrichshainer Zeitzeiger Juni 2019

Eksterne henvisninger 

Etableret i 1900
Ophørt i 1931
Køretøjsproducenter fra Tyskland
Motorcykelproducenter
Biler fra 1900'erne
EM i landevejscykling 2019

EM i landevejscykling 2019 var det 25. europæiske mesterskab i landevejscykling. Det blev afholdt fra 7. til 11. august 2019. Mesterskabet skulle egentlig afholdes i Annecy, men senere fik Alkmaar i Holland muligheden for at afholde det.

Resultater

Herrer

Damer

Mixed

Referencer

Eksterne henvisninger
Lukas Klitten

Lukas Sparre Klitten (født 1. maj 2000) er en dansk fodboldspiller, der spiller for Hobro IK.

Personlige liv 
Lukas har en tvillingebror, Oliver Klitten, som også er fodboldspiller.

Klubkarriere 
Lukas Klitten startede sin fodboldkarriere i Skalborg Sportsklub og Aalborg Freja, inden han skiftede til AaB's ungdomsafdeling.

AaB 
I vinteren 2019 var han med på træningslejr i Tyrkiet sammen med klubbens førstehold.

Klitten fik sin debut i Superligaen for AaB den 22. april 2019 i en kamp mod Randers FC. Klitten startede inde og spillede alle 90 minutter, hvor han samtidig bidrog med en assist, hvilket medvirkede til, at AaB vandt 2-0.

Sammen med sin tvilingebror Oliver Klitten og tre andre spillere blev han forfremmet til at være en permanent del af AaB's førsteholdstrup i sommeren 2019.

Silkeborg 

I Juli 2022 vendte Klitten hjem fra sit Italienske ophold, for at spille for Silkeborg IF.

Referencer

Eksterne henvisninger 

Fodboldspillere fra Danmark
Fodboldspillere fra Skalborg SK
Fodboldspillere fra Aalborg Freja
Fodboldspillere fra AaB
Tvillinger fra Danmark
Søren Tengstedt

Søren Tengstedt (født 30. juni 2000) er en dansk fodboldspiller, der spiller for Silkeborg IF. Tengstedt er angriber og har tidligere spillet for AaB og AGF.

Klubkarriere 
Søren Tengstedt startede sin fodboldkarriere i Nibe Boldklub, inden han som 11-årig skiftede til Aalborg Freja. Som U/13-spiller skiftede han til AaB's ungdomsafdeling. Søren Tengstedt er søn af Kim Tengstedt, Kim havde sin opvækst i AaB og sin storhedstid på klubbens bedste hold i tiden omkring 1987. Efter en glimrende periode mistede han humøret og gled stille og roligt ind i glemselen.

AaB 
På sin 15-års fødselsdag, 30. juni 2015, skrev Tengstedt under på en kontrakt med AaB, der havde en varighed af to år.

I sommeren 2017 blev han ramt af en korsbåndsskade, der bevirkede, at han ikke var kampdygtig i et år herefter. Det ødelagde dermed hans år som førsteårs U/19-spiller. Tilbage som kampdygtig var han først en tur på andetholdet i U/19, og det var således først den 27. oktober 2018, at han atter spillede for det bedste U/19-hold i AaB, da han blev skiftet ind efter 81 minutter som erstatning for Oliver Klitten i en 2-3-sejr ude over F.C. København. Han scorede efterfølgende fire mål i 2018-19-udgaven af U/19 Ligaen.

Sammen med fire andre ungdomsspillere blev han forfremmet til at være en permanent del af AaB's førsteholdstrup i sommeren 2019.

Han debuterede 22. september 1919 i Superligaen, hvor han fik de sidste 18 minutter i en udekamp mod FC Nordsjælland. 31. maj 2020 scorede Tengstedt sit første superligamål for AaB i kampen mod Esbjerg. Han spillede i alt 15 kampe for AaB, deraf 12 i Superligaen, hvor han scorede to mål.

AGF 
Den 16. juli 2020 skrev han under på en fire-årig kontrakt med AGF. Han fik aldrig etableret sig på AGF's førstehold, og den følgende sommer drog han videre.

Silkeborg 
På sidste dag i transfervinduet august 2021 skiftede Tengstedt til superligarivalerne fra Silkeborg IF. Efter en svær efterårssæson, lykkedes det ham at spille sig nærmere og nærmere startopstillingen. To mål mod FCK hjalp gevaldigt på dette, og i sæsonens sidste kamp var han at finde i startopstillingen.

Landshold 
Søren Tengstedt fik debut på Danmarks U/21-fodboldlandshold i januar 2020 i en venskabskamp mod .

Referencer

Eksterne henvisninger 
 

Fodboldspillere fra Danmark
Fodboldspillere fra Nibe Boldklub
Fodboldspillere fra Aalborg Freja
Fodboldspillere fra AaB
Fodboldspillere fra AGF
Fodboldspillere fra Silkeborg IF
Kalø (halvø)

Kalø var oprindelig en  ø i Kalø Vig ved Djurslands sydkyst, som i forbindelse med opførelsen af Kalø Slot blev forbundet med fastlandet via en knap 900 meter lang dæmning.  Kongeborgen Kalø Slot blev grundlagt af kong Erik Menved omkring 1313 som én af mindst fire borge i Jylland for at styrke kongemagten efter omfattende bondeopstande. Kalø er en del af Nationalpark Mols Bjerge.

Kilder og henvisninger

Kalø  på visitdjursland.com
Kalø på Miljøstyrelsens Digitale Naturkort. 

Lokaliteter i Syddjurs Kommune
Nationalpark Mols Bjerge
Halvøer i Danmark
Andreas Hansen (fodboldspiller)

Andreas Hansen (født 11. august 1995) er en dansk fodboldspiller, der spiller for AaB.

Klubkarriere

Brøndby IF 
Han forlod i sommeren 2016 Brøndby IF efter at have været tredjekeeper, men uden at han havde fået sin førsteholdsdebut. Han nåede at være på bænken i 20 kampe.

HB Køge 
Det blev i slutningen af maj 2016 offentliggjort, at HB Køge havde hentet Hansen på en fri transfer i Brøndby IF. Hansen skrev under på en treårig kontrakt.

AaB 
I starten af marts 2019 blev det offentliggjort, at den hidtidige reservemålmand for AaB, Michael Lansing, forlod klubben ved kontraktudløb i sommeren 2019, og i stedet blev Hansen hentet ind på en fri transfer. Han skrev under på en toethalvtårig kontrakt gældende frem til slutningen af 2021.

Referencer

Eksterne henvisninger 

Fodboldspillere fra Danmark
Fodboldspillere fra Brøndby IF
Fodboldspillere fra HB Køge
Fodboldspillere fra AaB
Sara Holmgaard

Sara Holmgaard (født 28. januar 1999 i Bording, Danmark) er en dansk fodboldspiller, der spiller for midtbane Everton i FA Women's Super League og Danmarks kvindefodboldlandshold.

Hun skiftede i december 2020, til den tyske topklub 1. FFC Turbine Potsdam, sammen med hendes tvillingesøster Karen Holmgaard. Hun er i dag tilbage i Fortuna Hjørring. Hun blev i juni 2022 udtaget til A-landstræner Lars Søndergaards endelige trup ved EM i fodbold for kvinder 2022 i England.

Privatliv 
Hun er tvillingesøster og klubkammerat med Karen Holmgaard. De to søstre gik samtidigt på Vejle Idrætsefterskole, fra 2014 til 2016.

Meritter

Fortuna Hjørring 
Elitedivisionen 
Guld (1) : 2017-18
Sølv (1) : 2018-19
Sydbank Pokalen 
Guld (1) : 2019

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Fortuna Hjørring
Tvillinger fra Danmark
Midtbanespillere (fodbold)
Emma Snerle

Emma Strøm Snerle (født 23. marts 2001 i Dronninglund, Danmark) er en kvindelig dansk fodboldspiller, der spiller for angriber West Ham United i FA Women's Super League og Danmarks kvindefodboldlandshold. Hun har tidligere haft stor succes på diverse ungdomslandshold, hvor hun har været en bærende spiller for holdene.
 
Hun har siden maj 2017, optrådt som en fast del af startopstillingen i Fortuna Hjørring, efter hun fik hendes første debut som blot 16-årig. Hun forlængede hendes kontrakt med Fortuna Hjørring i april 2019 frem til 2022. I januar 2022 skiftede hun til den engelske storklub West Ham United, frem til sommeren 2024.

Snerle fik debut på det danske A-landshold d. 21 januar 2019, mod . Hun scorede sit første mål for landsholdet den 21. september 2021 i 8-0 sejr i VM-kvalifikationskampen mod Aserbajdsjan.
 
Hun blev kåret til Årets kvindelige talent i 2019 af Dansk Boldspil-Union.

Meritter

Fortuna Hjørring 
Elitedivisionen 
Guld (2) : 2017-18, 2019/2020
Sølv (1) : 2018-19
Bronze (1) : 2020-21
Sydbank Pokalen 
Guld (1) : 2019

Referencer

Eksterne henvisninger 
  

Kvindelige fodboldspillere fra Danmark
Fodboldspillere fra Fortuna Hjørring
Personer fra Dronninglund
Midtbanespillere (fodbold)
Kelsey Daugherty

Kelsey Daugherty (født 31. december 1996) er en amerikansk fodboldspiller, der spiller for målvogter Fortuna Hjørring i Gjensidige Kvindeligaen.

I Juni 2019 underskrev hendes første pro-kontrakt med den danske topklub Fortuna Hjørring.

Karriere 
Daugherty begyndte at spille fodbold, da hun var fire år gammel i sin hjemby Kennesaw, Georgia. Daugherty stræbte altid efter at være bedst med hendes håndværk og begyndte at blive seriøs omkring sin træning i en alder af 12 år. Efter en stjernekarriere på Harrison High School, som bl.a. medførte statsligt mesterskab i 2014. Hun har tidligere fået flere tilbud fra 1. divisionsklubber i USA.

Eksterne henvisninger 
 
  

Kvindelige fodboldspillere fra USA
Fodboldspillere fra Fortuna Hjørring
Kvindelige fodboldspillere i Elitedivisionen fra USA